CELEX: 62014CN0130
Language: da
Date: 2014-03-20 00:00:00
Title: Sag C-130/14: Sag anlagt den 20. marts 2014 — Europa-Kommissionen mod Kongeriget Belgien

26.5.2014   
            
            
               DA
            
            
               Den Europæiske Unions Tidende
            
            
               C 159/16
            
         Sag anlagt den 20. marts 2014 — Europa-Kommissionen mod Kongeriget Belgien
   (Sag C-130/14)
   2014/C 159/22
   Processprog: fransk
   
      Parter
   
   
      Sagsøger: Europa-Kommissionen (ved W. Mölls og J.-F. Brakeland, som befuldmægtigede)
   
      Sagsøgt: Kongeriget Belgien
   
      Sagsøgerens påstande
   
   
               —
            
            
               Det fastslås, at Kongeriget Belgien har tilsidesat sine forpligtelser i henhold til artikel 45 i traktaten om Den Europæiske Unions funktionsmåde og artikel 28 i aftalen om Det Europæiske Økonomiske Samarbejdsområde, idet det har opretholdt regler, hvorefter ikke-hjemmehørende skattepligtige, hvis indtægter udelukkende eller næsten udelukkende er opnået i Belgien (regionen Vallonien), nægtes et nedslag i personskatten, som indrømmes hjemmehørende skattepligtige, der bor i regionen Vallonien, i henhold til dekret af 3. april 2009 om oprettelse af Caisse d’Investissement de Wallonie og om indførelse af et skattenedslag for fysiske personer ved tegning af aktier eller obligationer udstedt af denne.
            
         
               —
            
            
               Kongeriget Belgien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til et dekret udstedt af regionen Vallonien den 3. april 2009 indrømmes udelukkende personer, der er hjemmehørende i regionen Vallonien, et skattenedslag for tegning af aktier og obligationer udstedt af Caisse d’Investissement de Wallonie. Kommissionen er af den opfattelse, at en sådan ordning udgør en forskelsbehandling af ikke-hjemmehørende skattepligtige, hvis indtægter udelukkende eller næsten udelukkende er opnået i Belgien. Som følge heraf er den uforenelig med artikel 45 TEUF og artikel 28 i aftalen om Det Europæiske Økonomiske Samarbejdsområde som fortolket af Domstolen i Schumacker-sagen (1) og Wielockx-sagen (2).
   
      (1)  Schumacker-dommen, C-279/93, EU:C:1995:31.
   
      (2)  Wielockx-dommen, C-80/94, EU:C:1995:271.